LÁTTÁL MÁR TEHENET

CIGIZNI?

MOLNÁR JÁNOS

TARTALOM

Impresszum

Bevezető

Szóval, láttál már tehenet cigizni?

Az a bizonyos első cigarettád

FÜGGŐSÉG

Az érzés, hogy nem dohányzol még

Akár ízlik, akár nem

Egy kis számtan

A jókora pofon

„Szégyellem bevallani…”

Akik visszaforgatnák az idő kerekét is

Én dohányzom e?

A függőség nem válogat

Maradj következetes

Konklúzió

Zárszóul hadd idézzek egy ideillő jó kis mondást:

IMPRESSZUM

Molnár János

2023

Underground Kiadó Kft.

www.undergroundkiado.hu

Minden jog fenntartva!

BEVEZETŐ

Próbáld meggyőzni a szüleidet arról, hogy a cigaretta nem egészség-telen, és nem is drága. Ha nem sikerült, olvass tovább!

Amint láthatod, nem egy vaskos kötetet tartasz a kezedben. Csak annyit írtam le benne a türelmedre való tekintettel, az életkorodat figyelembe véve, amennyit a dohányzás természetéről pont most, feltétlenül tudnod kell. Gyorsan fogsz haladni, előbb a végére érsz, mint hinnéd!

Még nem is értheted, ha csak úgy kérem, hogy azt az egyetlen, első

cigit ne szívjad el sohasem! Ezt a könyvet neked írtam, hogy tudd és lásd, mennyire könnyű a cigarettával barátságot kötni, később milyen nehéz élni vele, és ha valakik megbánták, csak keveseknek sikerült lemondani róla azután. Ha olvasás közben úgy érzed, hogy bár-mi kijelentéssel nem értesz egyet, vagy nem igazán érted, kérdezd meg a szüleidet, osztályfőnöködet. A véleményedet beszéld meg ve-lük! Mert nemet mondani a cigarettára az igazán fontos döntések egyike az életedben, jóformán a legelején már, ott, ahol most éppen tartasz. Amíg nem veszel a kezedbe cigarettát, fényévek választanak el a függő dohányzástól, olyan messze vagy tőle, mint a csillagoktól

az égen, ami valamennyire fellengzős és közhelyes is talán, de igaz…

Azonban, amíg az első egykét szál cigid elég, néhány perc alatt elfo-gyasztod annak a mérhetetlen, biztonságos távolságnak máris a leg-javát, amit nem kaphatsz vissza soha többé már azután. Elhiszem, hogy hihetetlen, ezért folytasd az olvasást!

SZÓVAL, LÁTTÁL MÁR TEHENET

CIGIZNI?

Persze hogy nem láttál, senki sem látott, nyilván én magam sem, egyszerűen azért, mert a tehenek nem is cigiznek! Akkor ez egy fö-lösleges, bugyuta kérdés volt, mondhatnád, pedig, ha kicsit játszunk a gondolattal, érdekes következtetésre juthatunk.

Amikor ide megérkeztünk újszülöttként, semmit sem tudtunk a minket körülvevő világról. Mindennel, ami benne van, először talál-koztunk, ezért valamennyit olyannak el is fogadtunk, amilyennek elsőre megpillantottuk. Ha a béka repülne errefelé, ha az óra vissza-felé járna, vagy az elengedett tárgyak nem lehullanának, hanem föl-felé tartanának, ma semmi furcsát nem látnánk meg benne, hiszen így tapasztaltuk meg elsőre. Így van ez a cigarettázó tehenekkel is.

Ha kisgyerekkorunk óta azt láttuk volna, hogy a teheneknek cigaretta lóg ki a szája sarkából egy réten, akkor ma észre sem vennénk egy ott ácsingózó, cigarettázgató tehenet, persze jókora túlzással… de a lényeget megértetted, remélem.

Tehát minden úgy természetes a számunkra, amilyennek először láttuk, tapasztaltuk. Az utcán cigarettával a szájában sétálgató ember csakis azért nem kelt különösebb feltűnést, mert megszokott látvány.

Pedig a cigaretta az ember szájában épp oly furcsa kellene, hogy le-

gyen, akár egy tehén, vagy bármely más élőlény esetében, mert semmi keresnivalója ott. És ha most egy füstölgő fadarabot szagolgatná-nak azok az emberek cigaretta helyett, milyennek látnád?

A természet, amely bennünket, embereket is teremtett, velünk sem úgy tervezte, hogy füsttel töltsük tele a tüdőnket. Amire biológiailag igazából szükségünk van, az a táplálék, a víz, a levegő és a nap fé-nye. Ilyen olyan mérgező füstök semmiképp nem tartoznak bele ebbe a körbe.

Képzeld el, hogy édesapád reggelente felkel, lemegy az utcára és be-indítja az autóját. De nem csak azért, hogy munkába induljon. Leha-jol a kipufogóhoz és beszívja a füstöt. Azután elégedetten azt mond-ja: „Ó, ez de kellett a reggeli kávémhoz!” Vicces? Igen is meg nem is!

A cigaretta és a kipufogócső különbsége e tekintetben csupán a már megszokott és a szokatlan látványban rejlik. A lényeg ugyanaz, mert mindkettő egyformán abszurd!

A CIGARETTÁBAN SEMMI OLYAN NINCSEN, AMIRE BÁRKI-NEK SZÜKSÉGE LENNE, SŐT!

Document Outline

- Cover

- Title Page

- Tartalom

- Impresszum

- Bevezető

- Szóval, láttál már tehenet cigizni?

- Az a bizonyos első cigarettád

- FÜGGŐSÉG

- Az érzés, hogy nem dohányzol még

- Akár ízlik, akár nem

- Egy kis számtan

- A jókora pofon

- „Szégyellem bevallani…”

- Akik visszaforgatnák az idő kerekét is

- Én dohányzom e?

- A függőség nem válogat

- Maradj következetes

- Konklúzió

- Zárszóul hadd idézzek egy ideillő jó kis mondást: